Upravni odjel za financije i proračun

KLASA:

URBROJ:

Krapina, 24. lipnja 2019.

ŽUPAN

**ŽUPANIJSKA SKUPŠTINA**

|  |
| --- |
| Prijedlog II. izmjene Proračuna Krapinsko-zagorske županije za 2019. godinu |

**PREDMET**:

|  |
| --- |
| Članak 39. Zakona o proračunu (“Narodne novine“, broj 87/08, 136/12 i 15/15) i članak 17. i 32. Statuta Krapinsko-zagorske županije (“Službeni glasnik Krapinsko-zagorske županije“, broj 13/01, 5/06, 14/09, 11/13, 26/13 – pročišćeni tekst i 13/18) |

**PRAVNI TEMELJ:**

**NADLEŽNOST ZA**

**DONOŠENJE:** Županijska skupština

**PREDLAGATELJ:** Župan

**IZVJESTITELJ:** Igor Cigula, pročelnik Upravnog odjela za financije i proračun

**OBRAZLOŽENJE:**

U skladu s člankom 37. i 39. Zakona o proračunu (“Narodne novine“, broj 87/08, 136/12 i 15/15) i člankom 32. Statuta Krapinsko-zagorske županije (“Službeni glasnik Krapinsko-zagorske županije“, broj 13/01, 5/06, 14/09, 11/13, 26/13 – pročišćeni tekst i 13/18) župan utvrđuje prijedlog izmjene proračuna Županije te ga podnosi Županijskoj skupštini na donošenje.

Stoga predlažemo županu da prihvati Prijedlog II. izmjene Proračuna Krapinsko-zagorske županije za 2019. g. koji se nalazi u uz ovo obrazloženja te da ga podnese Županijskoj skupštini na donošenje.

U nastavku iznosimo obrazloženje Prijedloga II. izmjene Proračuna Krapinsko-zagorske županije za 2019. g..

II. izmjeni Proračuna Krapinsko-zagorske županije za 2019. godinu pristupilo se radi osiguranja sredstava za sufinanciranje nabave radnih bilježnica za učenike/učenice osnovnih škola s područja Krapinsko-zagorske županije za školsku godinu 2019./2020.

Naime, za navedenu školsku godinu predviđeno je da se iz Državnog proračuna financira nabava udžbenika za učenike/učenice osnovnih škola. Kako bi se učenicima/učenicama koji su polaznici osnovnih škola na području Krapinsko-zagorske županije osigurale i besplatne radne bilježnice za obvezne i izborne nastavne predmete, Županija je pokrenula inicijativu da se to i realizira. Tako je predloženo da 50% troškova nabave navedenih radnih bilježnica sufinancira Županija, a drugih 50% jedinice lokalne samouprave za učenike/učenice koji su polaznici osnovnih škola na njihovom podruju.

Vrijednost radnih bilježnica za područje cijele Županije procjenjuje se na iznos do 3.000.000,00 kn, pa bi prema tome obveza Županija iznosila do 1.500.000,00 kn. Predviđeno je da postupak nabave radnih bilježnica obave jedinice lokalne samouprave. Stoga se ovom izmjenom Proračuna na rashodovnoj strani predlaže otvaranje nove pozicije od 1.500.000,00 kn iz koje bi se sredstva doznačivala gradovima/općinama za nabavu radnih bilježnica. Na prihodovnoj strani predlaže se povećanje od 1.500.000,00 kn na poziciji prihoda od poreza na dohodak (dinamika ostvarenja ovog prihoda tijekom prvih pet mjeseci ove godine omogućuje navedeno povećanje).

Drugih promjena u Proračuna nema.

Dakle, Proračun Županije (bez proračunskih korisnika) ovom II. izmjenom predlaže se u iznosu od 270.274.741,80 kn što je za 1.500.000,00 kn ili 0,6% više u odnosu na prethodni plan koji iznosi 268.774.741,80 kn.

**Pročelnik**

Igor Cigula